[{"text_idx": "#000000", "text": "Mae arolwg wedi dangos fod gwelliant \"sylweddol\" wedi bod yn iechyd dannedd plant yng Nghymru ers i gofnodion ddechrau cael eu cadw."}, {"text_idx": "#000001", "text": "Mae pydredd dannedd wedi gostwng o 12% ymysg plant pum mlwydd oed ers 2008, yn o\u0302l yr arolwg gan Brifysgol Caerdydd."}, {"text_idx": "#000002", "text": "Bu gostyngiad hefyd yn y nifer cyfartalog o ddannedd sy'n cael eu heffeithio gan bydredd."}, {"text_idx": "#000003", "text": "Dywedodd Llywodraeth Cymru bod cynllun Gwe\u0302n, sy'n cynnwys brwsio dannedd dan oruchwyliaeth i blant mewn ysgolion a meithrinfeydd, yn helpu i gadw dannedd yn iach wrth dyfu."}, {"text_idx": "#000004", "text": "Dywedodd y Gweinidog Iechyd, Mark Drakeford: \"Mae'r canlyniadau hyn yn dangos y gwelliant mwyaf sylweddol a chyson o ran mynd i'r afael a\u0302 phydredd dannedd ers cychwyn cofnodi yn y 1980au."}, {"text_idx": "#000005", "text": "\"Yr hyn sy'n bwysig yw bod lefelau clefydau deintyddol yn gostwng ar draws yr holl grwpiau cymdeithasol - rydyn ni'n cau'r bwlch rhwng iechyd deintyddol y plant tlotaf a iechyd deintyddol y plant mwyaf breintiedig yng Nghymru."}]